Edward Zammit Lewis illum attenda laqgħa tal-Kabinett qiesu mhux hu. U meta jiġġustifika dan l-aġir, il-gvern ikun qed juri li m'għandu ebda intenzjoni li jwettaq ir-rakkomandazzjonijiet tal-Imħallfin tal-Inkjesta Daphne. Edward Zammit Lewis jammetti li kien "ħabib" ta' Yorgen Fenech. Jammetti li ma' Yorgen Fenech ta' sikwit tkellem dwar l-isforzi tiegħu u tal-partit tiegħu biex iżommu lill-istituzzjonijiet milli jinvestigaw lil 17 Black. L-Imħallfin tal-Inkjesta tkellmu ċar u tond u bla tlaqlieq dwar u dwar ir-rwol tiegħu. Dawn stqarrew li: "Il-kriminalita' organizzata tfittex li taġixxi b'mod sigur għax tkun koperta minn velu ta' impunita', riżultat ta' ħbiberiji, familjarita' jew komunjoni ta' interess ma' persuni f'awtorita' li jistgħu jassigurawlha protezzjoni mill-investigazzjoni u prosekuzzjoni għall-aġir kriminuż tagħha". L-Imħallfin imbagħad semmew b'isimhom numru ta' persuni biex kulħadd jifhem sewwa dak li kellhom f'moħħhom. Bdew bl-ismijiet ta' persuni impjegati fis-servizz ċivili (Joe Bannister, Johann Buttigieg, Heathcliff Farrugia, Joseph Cuschieri, Lawrence Cutajar u Silvio Valletta). U mbagħad għamlu riferenza għal "allegazzjonijiet simili li saru dwar politiċi bħal Joseph Muscat, Edward Zammit Lewis, Adrian Delia u Pierre Portelli". Segwu l-kummenti li ta dalgħodu Edward Zammit Lewis lil Jacob Borg u erġgħu aqraw il-kwotazzjoni mir-rapport stampata aktar 'il fuq. Huwa jikkonferma l-"ħbiberija". U ma jistax jiċħad l-informazzjoni li huwa kien għadda lil Yorgen Fenech dwar l-isforzi tiegħu biex jara li Yorgen Fenech jingħata l-kenn u l-protezzjoni li jkun jeħtieġ biex ma jiġix investigat minħabba l-għemil kriminali tiegħu. L-Imħallfin tal-Inkjesta ddeċidew ukoll li l-Kabinett tal-Ministri kien responsabbli talli dawn ma ħadu ebda azzjoni fiż-żmien meta feġġew l-iskandli tal-Panama Papers u ta' 17 Black. L-Imħallfin stqarrew li dawn kellhom jaġixxu. Li jfisser li għall-Imħallfin tal-Inkjesta l-iskuża tal-lealtà lejn il-partit jew tal-kolleġjalità governattiva m'hix aċċettabbli. L-uffiċjali pubbliċi u l-politiċi għandhom obbligu morali li jħarsu l-liġijiet u li jgħidu l-verità anki meta jkunu kollegi fil-partit li jxerrdu l-gideb. Bħallikieku tassew emmen dak li kien qed igħid, lil Jacob Borg dalgħodu Edward Zammit Lewis qallu li kien qed isegwi d-direttivi tal-partit tiegħu. Skuża li l-Imħallfin tal-Inkjesta stqarrew li m'hix aċċettabbli għaliex kienet skuża bħal din li wasslet għall-impunità li spiċċat biex qatlet lil Daphne Caruana Galizia. L-Oppożizzjoni għadha kemm ippreżentat mozzjoni parlamentari ta' sfiduċja f'Edward Zammit Lewis. Issa m'għadx hemm skużi. Il-konklużjonijiet tal-inkjesta issa nafuhom u dawk il-Ministri li kienu vvutaw favur Konrad Mizzi ser jiġu mitluba biex ma jagħmlux l-istess żball. Previous: Il-qofol kollu m'huwiex dwar min tabilħaqq huwa "ġaħan" .fusion-body .fusion-builder-column-0{width:50% !important;margin-top : 0px;margin-bottom : 0px;}.fusion-builder-column-0 > .fusion-column-wrapper {padding-top : 10px !important;padding-right : 10px !important;margin-right : 0;padding-bottom : 10px !important;padding-left : 10px !important;margin-left : 0px;}@media only screen and (max-width:1024px) {.fusion-body .fusion-builder-column-0{width:50% !important;}.fusion-builder-column-0 > .fusion-column-wrapper {margin-right : 0;margin-left : 0px;}}@media only screen and (max-width:640px) {.fusion-body .fusion-builder-column-0{width:100% !important;}.fusion-builder-column-0 > .fusion-column-wrapper {margin-right : 0px;margin-left : 0px;}} Next: Ian Abdilla sospiż u ser ikun is-suġġett ta' investigazzjoni dixxiplinarja .fusion-body .fusion-builder-column-1{width:50% !important;margin-top : 0px;margin-bottom : 0px;}.fusion-builder-column-1 > .fusion-column-wrapper {padding-top : 10px !important;padding-right : 10px !important;margin-right : 0px;padding-bottom : 10px !important;padding-left : 10px !important;margin-left : 0;}@media only screen and (max-width:1024px) {.fusion-body .fusion-builder-column-1{width:50% !important;}.fusion-builder-column-1 > .fusion-column-wrapper {margin-right : 0px;margin-left : 0;}}@media only screen and (max-width:640px) {.fusion-body .fusion-builder-column-1{width:100% !important;}.fusion-builder-column-1 > .fusion-column-wrapper {margin-right : 0px;margin-left : 0px;}} .fusion-body .fusion-flex-container.fusion-builder-row-1{ padding-top : 0px;margin-top : 0;padding-right : 0px;padding-bottom : 0px;margin-bottom : 0;padding-left : 0px;}